User:Screenworks/PSIKIK - DIMENSI DUA REALITI

‘Psikik’ merupakan drama 13 episod yang mengisahkan seorang gadis bernama Sukma yang setelah bangun dari koma selama 10 tahun, menyedari mempunyai kuasa aneh di mana beliau dapat melihat bayangan dan menerima cebisan imbasan yang ada kaitan dengan masa depan atau sesuatu kejadian lampau.

Hanya bersandarkan memori terakhirnya tragedi pembunuhan ibubapanya, Sukma terdorong dan nekad untuk mencari jawapan kepada misteri pembunuhan keluarganya.

Dalam pencarian jawapan misteri dalam hidupnya, Sukma mula menguasai dan memahami keupayaan dirinya. Sering dalam keadaan kebingungan dengan kehendak pihak ketiga dan tidak mahu menyinggung perasaan orang yang disayangi, Sukma dengan berat hati menggunakan kebolehannya menyelesaikan pelbagai kes-kes jenayah yang pada zahirnya agak normal tetapi sebenarnya ada kaitan dengan perjalanan hidupnya.

Di setiap episod akan memaparkan Sukma dibantu oleh teman-teman rapat keluarganya dalam mengharungi detik-detik mencari identiti sebenar dimana hubungan, kepercayaan, dan harapan menjadi ujian genting yang akan menentukan segala-galanya.

Apa yang disangkakan hanya menjadi pengabur mata. Dunia ini mempunyai dimensi dua realiti.